ซีไอเอ็มบีตั้งเป้าระดมเงินฝากเพิ่ม4พันล้าน
ซีไอเอ็มบี ไทย&nbsp;ออกเงินฝากประจำระยะ 6-12 เดือน ดอกเบี้ย 3.8 %ต่อปี ตั้งเป้าระดมเงินฝากได้ 4 พันล้าน
7 ก.ค. 2554

ซีไอเอ็มบี ไทย ออกเงินฝากประจำระยะ 6-12 เดือน ดอกเบี้ย 3.8 %ต่อปี ตั้งเป้าระดมเงินฝากได้ 4 พันล้าน
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านผลิตภัณฑ์เพื่อรายย่อย ธนาคาร ซีไอเอ็มบี ไทย กล่าวว่า ธนาคารได้ออกผลิตภัณฑ์เงินฝากประจำ ‘Your Choice’ ระยะ 6 ถึง 12 เดือน ได้รับอัตราดอกเบี้ย3.8% ต่อปี สำหรับลูกค้าบุคคลและนิติบุคคลไม่แสวงหากำไร เงินฝากขั้นต่ำที่ 100,000 บาท  โดยลูกค้าสามารถเลือกรับดอกเบี้ยรายเดือนหรือรับดอกเบี้ยเมื่อครบกำหนดตามระยะเวลาฝาก เริ่มรับฝากตั้งแต่วันนี้ ถึง 22 ก.ค.54 พร้อมตั้งเป้าระดมเงินฝากจากแคมเปญนี้ได้ 4 พันล้านบาท
"ผลิตภัณฑ์เงินฝากตัวนี้ เป็นเงินฝากประจำตั้งแต่ระยะ 6 ถึง 12 เดือน ที่มีความยืดหยุ่น ให้ลูกค้าเลือกฝากสั้นหรือยาวก็ได้ โดยเลือกฝากประจำ 6 เดือน 7 เดือน 8 เดือน ไปจนถึง 12 เดือนได้ตามความต้องการ และรับดอกเบี้ยในอัตรา 3.8% ต่อปี ” น.ส.ดุษณี กล่าว